# უფსალის უნივერსიტეტი

| უფსალის უნივერსიტეტი |
| --- |
|
Uppsala universitet |
| *ლათ. Universitas Regia Upsaliensis ან Academia Regia Upsaliensis* |
|  |
|  |
| დევიზი |
Gratiae veritas naturae „ჭეშმარიტება კეთილშობილებითა და ბუნებით“ (?) |
| დაფუძნდა |
1477 |
| დამფუძნებელი (-ები) | სტენ სტურე უფროსი და Jakob Ulvsson |
| ტიპი |
საზოგადოებრივი |
| თანამშრომელი |
6,160 (4,000 ასწავლის) |
| რექტორი |
პროფ. ევა აკესონი |
| სტუდენტი |
22,909 (სდე, 2012) |
| დოქტორანტი |
2,401 |
| მისამართი | Dag Hammarskjölds Väg 7, 752 37 Uppsala  |
| მდებარეობა | უფსალა  |
| ქალაქი |  უფსალა |
| ქვეყანა |
შვედეთი |
| ტელეფონი | +46-18-471-00-00  |
| ფერები |           წაბლისფერი, თეთრი |
| კავშირები |
კოიმბრას ჯგუფი, ეუა, უმქ |
| აფილაცია | COIMBRA GROUP |
| Wikimedia | © OpenStreetMap |
|  |

**უფსალის უნივერსიტეტი** (**„უუ“**; შვედ. Uppsala universitet) — კვლევითი უნივერსიტეტი ქალაქ უფსალაში, შვედეთში. მისი დაარსების თარიღი 1477 წელია, რაც მას ქვეყნისა და მთლიანად სკანდინავიის უძველეს უნივერსიტეტად ხდის. საერთაშორისო შეფასებებით ის ჩრდილოეთ ევროპის საუკეთესო უნივერსიტეტების სიაში ხვდება.

უფსალის უნივერსიტეტის ინტერიერი
უნივერსიტეტმა მაღალ სიდიდეებს, მე-16 საუკუნის ბოლოს შვედეთის იმპერიად გარდაქმნის შემდეგ მიაღწია, რომლის შემდეგაც ადრეულ XVII საუკუნეში შედარებით სტაბილური ფინანსური უზრუნველყოფა მიიღო მეფე გუსტავ ადოლფის დიდი შემოწირულობის ხარჯზე. უფსალას ასევე მნიშვნელოვანი ისტორიული ადგილი უჭირავს შვედეთის ეროვნულ კულტურაში, იდენტურობაში, შვედეთის როლის დამკვიდრებაში: ისტორიოგრაფიაში, ლიტერატურაში, პოლიტიკასა და მუსიკაში. ზოგადად შვედური აკადემიური კულტურის მრავალი ასპექტი, მაგალითისთვის როგორიცაა თეთრი სტუდენტური კეპი, სწორედ უფსალადან იღებს სათავეს. ლუნდისა და ჰელსინკის უნივერსიტეტებთან ის გარკვეულ განსაკუთრებულობებს იზიარებს, ისეთებს როგორიცაა სტუდენტთა ეროვნული სისტემა.

უფსალა ევროპული უნივერსიტეტების კოიმბრას ჯგუფს მიეკუთვნება. უნივერსიტეტს ცხრა ფაკულტეტი აქვს, რომელიც სამ „ძირითად დისციპლინას“ შორის ნაწილდება. მას დაახლოებით 23,000 სრული დროის სტუდენტი და 2,400 სადოქტოროს სტუდენტი ჰყავს. უნივერსიტეტის პერსონალი დაახლოებით 4,000 მასწავლებელს ითვლის (არასრული და სრული დროით), საერთო ჯამში კი 6,200 თანამშრომელს. უნივერსიტეტის 575 პროფესორთაგან 25%-ს ქალები წარმოადგენენ. 2012 წელს უნივერსიტეტის 5.5 მილიარდი შვედური კრონის (დაახლ. $850 მლნ.) ფინანსური ბრუნვიდან, 29% განათლების ბაზისურ და მოწინავე დონეებზე დაიხარჯა, 67% კი კვლევებსა და კვლევით პროგრამებზე.

## აკადემიური დაწესებულებები

უნივერსიტეტის ბიბლიოთეკა
უნივერსიტეტის ბიბლიოთეკა *Carolina Rediviva* დაახლოებით 275 000 ტომს ითვლის, რომ არ ჩაითვალოს პატარა ზომის წიგნები და ბროშურები, ასევე 12 000 ხელნაწერს, რომელთა შორისაა ულფილას *Codex argenteus*-იც. უნივერსიტეტს ასევე აქვს ნუმიზმატიკური კოლექცია (დაახლოებით 40 000 მონეტა და მედალი), ნახატების კრებული, მინერალების ძვირფასი კოლექცია, დიდი ბოტანიკური ბაღი მუზეუმთან და კარლ ლინეს ძეგლთან ერთად, ქიმიური ლაბორატორია და სხვა (მთლიანობაში 12) აკადემიური დაწესებულებანი.

1879-1887 წლებში აშენებული უნივერსიტეტის შენობა აშენებულია რენესანსის სტილში, მარმარილოს სვეტებით, მდიდრული დარბაზებითა და აუდიტორიებით.

არქიტექტურულად, უფსალის უნივერსიტეტს ტრადიციულად მდინარე ფირისანის დასავლეთით მდებარე საკათედრო ტაძრის მიდამოებზე დიდი გავლენა ჰქონდა. მიუხედავად შედარებით ახალი მშენებლობებისა, ქალაქის ცენტრისგან მოშორებით, უფსალის ისტორიული ცენტრი მაინც უნივერსიტეტის ზეგავლენის ქვეშ რჩება.

## გალერეა

* უნივერსიტეტის მთავარი შენობის დარბაზი
* უნივერსიტეტის ბოტანიკური ბაღი
* უნივერსიტეტის მთავარი შენობა. 1889 წლის 1 იანვარი.
* უნივერსიტეტის სიმეტრიული ბაღები, უფსალის სასახლის ფონზე
* მთავარი შენობა. 2011 წლის 17 სექტემბერი
* უნივერსიტეტი 2008 წლის ნოემბრის სინათლის ფესტივალის დროს

## რესურსები ინტერნეტში

ვიკისაწყობში არის გვერდი თემაზე:
უფსალის უნივერსიტეტი უფსალის უნივერსიტეტი (ინგლისური)
* უფსალის უნივერსიტეტის სტუდენტური გვერდი დაარქივებული 2008-01-31 საიტზე Wayback Machine.  (ინგლისური)
* THE Rankings – უფსალის უნივერსიტეტი (2008) დაარქივებული 2012-02-19 საიტზე Wayback Machine.  (ინგლისური)
* სწავლა საზღვარგარეთ, უფსალა დაარქივებული 2005-10-27 საიტზე Wayback Machine.  – გიდი საერთაშორისო სტუდენტებისთვის ვინც უფსალის უნივერსიტეტში აპირებს სწავლის გაგრძელებას (ინგლისური)
* უფსალის უნივერსიტეტის ამერიკელი მეგობრები (ინგლისური)
* Ein Student aus Uppsala – Kirsti Sparboe (1969) (გერმანული)

## სქოლიო